**A KSH és a Magyar Közút Nonprofit Zrt. közötti együttműködési megállapodás 5. számú melléklete**

**a személysérüléses közúti balesetekre vonatkozó adatokkal kapcsolatos feladatokról**

Felek a személysérüléses közúti közlekedési baleseti adatok adatkapcsolat-szolgáltatás útján megvalósuló Web-Bal baleseti adatbázis kezelő alkalmazásban történő megjelenítése, valamint a közúti infrastruktúra közlekedésbiztonsági kezeléséről szóló 133/2022. (IV. 7.) Korm. rendelet (a továbbiakban: 133/2022. Korm. rendelet) 9. § (1) -ben rögzített feladatokvégrehajtása céljábólműködnek együtt.

A KSH a rendelkezésére álló személysérüléses közúti közlekedési baleseti adatokat átadja a Magyar Közút Nonprofit Zrt.-nek (1. számú függelék szerint). A Magyar Közút Nonprofit Zrt. az átadott személysérüléses közúti közlekedési baleseti adatokon ellenőrzést végez és szükség esetén javítja. A javított állományt a Magyar Közút Nonprofit Zrt átadja a KSH részére (2. számú függelék szerint), valamint a frissített adatállományhoz térítésmentes hozzáférést biztosít a Web-Bal regisztrációval rendelkező felhasználók számára. Felhasználók kizárólag a fent említett kormányrendeletben rögzített közfeladatok ellátását végző szervek lehetnek

**1. Az adatátadásért felelős kapcsolattartók:**

Magyar Közút Nonprofit Zrt.-nél:

* 1. Neve: Dr. Mocsári Tibor
  2. Szakmai egység megnevezése: Forgalomtechnikai és kezelői osztály
  3. Telefonszám: +36 30 466 5819
  4. E-mail: [mocsari.tibor@kozut.hu](mailto:mocsari.tibor@kozut.hu)

KSH-nál:

* 1. Neve: Szabó Zsófia Janka
  2. Szakmai egység megnevezése: Turizmus- és szállításstatisztikai osztály
  3. Telefonszám: +36300956892
  4. E-mail: [Zsofia.Szabo@ksh.hu](mailto:Zsofia.Szabo@ksh.hu)

**2. Az adatátadás és javítás részletes folyamata:**

2.1 A folyamat menete:

1. az ORFK-nál előállítja a nyers baleseti adatokat,
2. az ORFK az adatokat továbbítja KSH és az MK felé is,
3. KSH szintén továbbítja az adatokat a MK felé,
4. az MK javítja a helyazonosító adatokat,
5. az MK továbbítja KSH felé a javított adatállományt
6. a KSH összegzi a saját és az MK által elvégzett javításokat,
7. a KSH továbbítja a javításokat az ORFK felé.

2.2 A folyamat részletes leírása:

2.2.1 A KSH átadja a Magyar Közút Nonprofit Zrt. részére havonta, legkésőbb a tárgyhót követő 60. napig az alábbi, személysérüléses közúti közlekedési baleseti adatokat, .dat. formátumban:

1. Jaaa.dat: a baleseti alapadatok;
2. Jaab.dat: a balesetben résztvevők adatai;
3. Jaac.dat: a balesetben megsérültek adatai.

2.2.2. A Magyar Közút Nonprofit Zrt. az alábbi feladatokat végzi el az állományon:

1. A személysérüléses közúti közlekedési baleseti adatállományban az országos közutak hibás, hiányos helyazonosítású rekordjainak felmérése, az Országos Közúti Adatbankban szereplő forgalmi- és úthálózati adatok az egyes baleseti rekordokhoz való hozzárendelése.
2. A hozzárendelés alapján a hibás helyazonosítású rekordok kiszűrése.
3. A hibás helyazonosítású rekordok javítása a Web-Bal adatbázisában, havi gyakorisággal és csak a javított tételeket tartalmazó adatállomány átadása (úgy, hogy a javított balesetek helyadatai kerüljenek átadásra és mindegyiknél fel legyen tűntetve a beazonosításra szolgáló naplószám is) a KSH részére legkésőbb a tárgyhót követő 90. napig.
4. A közúti infrastruktúra közlekedésbiztonsági kezeléséről szóló 133/2022. (IV. 7.) Korm. rendeletnek megfelelően a GPS-koordináta kiegészítés ellenőrzése.
5. Az Országos Közúti Adatbankban szereplő forgalmi- és úthálózati adatok évenkénti átadása a tárgyévet követő szeptember 30-ig adatállományban.

A KSH a kapott javításokat feldolgozza, saját adatnyilvántartását a javított helyazonosítókkal tisztítja, havonta továbbítja a nyers adatokat kezelő ORFK részére.

2.2.3. Az MK oldalán keletkezett javítási adatok ellenőrzése és adategyeztetés céljából az MK a Web-Bal felületéhez hozzáférést biztosít a KSH alábbiakban kijelölt munkatársának:

Név: Szabó Zsófia Janka

Email cím: Zsofia.Szabo@ksh.hu